# Bystrá (prítok Polhoranky)

### Z Wikipédie

Bystrá
Obrázok potoka nie je k dispozícii

Dĺžka toku | 13,2 km
Plocha povodia | ? km²
Rád toku | V.
Povodie | Orava
Prameň | Oravské Beskydy
Ústie | Polhoranka
Hydrologické poradie | 4-21-03-071
Číslo recipienta | 4-21-03-9916,-9933,-9950

Bystrá je potok na hornej Orave, na území okresu Námestovo. Je to najvýznamnejší, ľavostranný prítok Polhoranky, má dĺžku 13,2 km a je tokom V. rádu.

Pramení v Oravských Beskydách, v podcelku Babia hora, na juhovýchodných svahoch Malej Babej hory (1 514,8 m n. m.) v nadmorskej výške cca 1 330 m n. m. Od prameňa tečie najprv severojužným smerom strmou dolinou Kotlina. Potom sa esovito stáča, z ľavej strany priberá prítok (968,0 m n. m.) z juhozápadného svahu Babej hory (1 722,9 m n. m.) a v blízkosti Hviezdoslavovej horárne vstupuje do Podbeskydskej brázdy. Tu najprv tečie prechodne juhojuhozápadným smerom, z pravej strany priberá svoj najvýznamnejší prítok Vonžovec, opätovne sa stáča a pokračuje juhovýchodným smerom. Následne sa potok výrazne vlní, vytvára niekoľko vedľajších ramien, z ľavej strany priberá krátky prítok z lokality Odumiarky a následne ďalší významný prítok, Záhoranku. Odtiaľ tečie severojužným smerom až k sútoku s ľavostranným Rabčickým potokom (667,0 m n. m.). Napokon sa stáča na juhozápad, zľava priberá ešte krátky prítok z juhozápadného svahu Gluchovej (881,6 m n. m.), preteká obcou Rabča, kde sa od hlavného koryta oddeľuje vedľajšie rameno, ktoré pokračuje v dĺžke cca 700 m juhovýchodným smerom. V blízkosti spomenutej obce ústi hlavné koryto Bystrej v nadmorskej výške približne 635 m n. m. do Polhoranky.

Zdroj: "http://sk.wikipedia.org../../../b/y/s/Bystr%C3%A1_%28pr%C3%ADtok_Polhoranky%29_3900.html"

Kategórie: Potoky na Slovensku | Povodie Oravy | Články bez interwiki

##### Views

- Stránka
- Diskusia
- Aktuálna verzia

##### Hľadaj